Leonard Nimoy

Leonard Simon Nimoy (* 26. marec 1931, Boston, Massachusetts† 27. február 2015, Los Angeles, Kalifornia) bol americký herec, filmový režisér, básnik a fotograf, syn židovských prisťahovalcov. Napísal tiež niekoľko kníh poézie, kníh o fotografii a autobiografie I Am Not Spock (1975) a I Am Spock (1995) a nahral niekoľko hudobných albumov.

Po väčšinu svojej kariéry bol spätý so svojou najznámejšou rolou, postavou Spocka v sci-fi sérii Star Trek. Tohto polovičného človeka a polovičného Vulkánca stvárnil už v pilotnej epizóde pôvodného seriálu Star Trek s názvom „The Cage “(1965), ako hlavná postava potom hral v seriáli až do jeho konca v roku 1969 (celkovo tri sezóny). V rokoch 1973-1974 nadaboval Spocka v animovanom seriáli Star Trek, v rokoch 1979-1991 sa ako Spock vyskytoval v šiestich celovečerných startrekovských filmoch. Roku 1991 hosťoval v dvojepizóde „Unification“ nadväzujúceho seriálu Star Trek: Nová generácia. Naposledy sa v úlohe Spocka objavil vo filmoch Star Trek (2009) a Star Trek: Do temnoty (2013). Svoj hlas poskytol tejto postave aj vo videohrách (napr. Star Trek Online). Sám režíroval filmy Star Trek III: The Search for Spock (1984) a Star Trek IV: The Voyage Home (1986).

Okrem toho hral v desiatkach ďalších filmov a seriálov, napríklad v seriáli Columbo (časť Zločinný steh), animovanom filme Atlantída: Stratená ríša (2001) alebo seriáli Fringe (2009-2012).

Nimoy má hviezdu na Hollywoodskom chodníku slávy.

 Referencie 

 Iné projekty 

 Externé odkazy 


 Leonard Nimoy na Memory Alpha

 Zdroj 

Kategória:Básnici USA
Kategória:Dabingoví herci USA
Kategória:Filmoví herci USA
Kategória:Televízni herci USA
Kategória:Filmoví režiséri USA
Kategória:Fotografi USA
Kategória:Filmoví herci židovského pôvodu
Kategória:Televízni herci židovského pôvodu
Kategória:Filmoví režiséri židovského pôvodu
Kategória:Básnici židovského pôvodu
Kategória:Osobnosti USA židovského pôvodu
Kategória:Hollywoodsky chodník slávy
Kategória:Osobnosti z Bostonu (Massachusetts)